Í goðafræðinni eru jötnar erkióvinir ása , enda var það ein helsta iðja Þórs að lumbra á þeim með hamrinum Mjölni . Orðið " tröll " er skylt sögninni að " trylla " og í gamalli íslensku er það notað sem skammaryrði um fjölkynngisfólk , enda er norræna orðið " trolddom " notað um galdur og fjölkynngi . Lengst af hefur íslenska orðið tröll þó ævinlega verið notað um einhvers konar bergbúa eða vættir í mannsmynd . Mörg þeirra eru grimmlynd og ásælin í mannakjöt – líkt og Grýla sem er einna þekktust mannætutrölla á Íslandi . Illa er þó tröllum við kristni og kirkjur og hopa jafnan undan ef kirkjuklukkur gjalla . Ein grein tröllasagna fjallar um nátttröllin , en þau eru þeirrar náttúru að mega ekki líta dagsljósið , því þá verða þau að steini . Til er gömul goðsögn um samskipti Þórs og dvergsins Alvíss , sem kveðast á heila nótt þar til sól skín á sali og dvergurinn dagar uppi . Til er sambærileg þjóðsaga um tröll eða óvætti sem kemur á gluggann hjá bóndadóttur og ávarpar hana : Fögur þykir mér hönd þín Hún svarar tröllinu og skiptist á kviðlingum við það þar til " dagur er í austri " og hún getur með fullvissu sagt : Stattu og vertu að steini en engum þó að meini Fjölmörg íslensk örnefni og fyrirbæri í landslagi hafa verið nefnd eftir sögnum af nátttröllum , þar á meðal Drangey og Reynisdrangar . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .